Chabier Lozano Sierra (naixito de Zaragoza), ye un filologo aragonés resident en Bielsa. Ye autor de quantas investigacions sobre variedatz de l'aragonés. Ye coautor, en chunto con Ánchel Loís Saludas d'o libro Aspectos morfosintácticos del belsetán (2006), y autor de Caracterización linguística de la comarca Alto Gállego (2006), asinas como d'a monografía Aspectos linguisticos de Tella (2010).